**Klaipėdos miesto nekilnojamojo kultūros paveldo vertinimo tarybos 2015-07-31 posėdžio nutarimai**

2015 m. liepos 31 d. Klaipėdos miesto nekilnojamojo kultūros paveldo vertinimo tarybos posėdyje nutarta (protokolo Nr. ADM-474):

1. Nekilnojamojo kultūros paveldo vertinimo tarybos pirmininku išrinkta M. Ramanauskienė.
2. Užeigos pastatų kompleksui Puodžių g. 27, 27A Klaipėdoje patikslinti vertingąsias savybes, saugant esamo pastato aukštingumą, stogo formą, konstrukciją, dangos medžiagos tipą bei kapitalinių sienų tipą - medinės fachverko konstrukcijos su tinkuotu mūro užpildu.
3. Kvartalui tarp Pievų Tako, I. Kanto ir Gintaro g. Klaipėdoje netikslingą suteikti teisinę apsaugą, kadangi teritorija yra valstybės saugomos nacionalinio lygmens vietovės - Klaipėdos miesto istorinės dalies, vad. Naujamiesčiu ( 22012, buv. U16) sudėtinė dalis. Tačiau būtina išsaugoti istorinę - urbanistinę kvartalo struktūrą.

**Klaipėdos miesto nekilnojamojo kultūros paveldo vertinimo tarybos 2015-09-25 posėdžio nutarimai**

2015 m. rugsėjo 25 d. Klaipėdos miesto nekilnojamojo kultūros paveldo vertinimo tarybos posėdyje nutarta (protokolo Nr. ADM-579):

1. Nekilnojamojo kultūros paveldo vertinimo tarybos pirmininko pavaduotoju posėdžiui išrinkta V. Paulionienė.
2. Pastato Naujoji Uosto g. 5 Klaipėdoje vertinimo paveldosaugos aspektu medžiaga papildyta pakankamai. Papildyti istoriniai tyrimai išryškino objekto istorinę- visuomeninę vertę. Tačiau dar kartą konstatuotas faktas, kad praplatinus Naująją Uosto gatvę, pastatas stovi gatvės juostoje, dalis pastato išlindusi į važiuojamąją gatvės dalį, todėl paliekamas ankstesnis tarybos sprendimas- nesuteikti pastatui Uosto g. 5 teisinės apsaugos.

Atsižvelgiant į esamą situaciją, rekomenduojama svarstyti galimybę, pastato Uosto g. 5 pirmo aukšto lygyje, įrengti pėsčiųjų praėjimą.

1. Suteikti pastatui Uosto g. 22, Klaipėdoje teisinę apsaugą, nustatant vietinį reikšmingumo lygmenį.